古鏡
作者：沈佺期
朝代：唐

paragraphs: 鑿井遘古墳，古墳襯淪沒。
誰家青銅鏡，送此長波月。
長河何冥冥，千歲光不徹。
玉匣歷窮泉，金龍潛幽窟。
鞶組已銷散，錦衣亦虧闕。
莓苔翳清池，蝦蟆蝕明月。
埋落今如此，照心未當歇。
願垂拂拭恩，爲君鑑雲髮。
（見斯二七一七《珠英學士集》殘卷，據吳企明先生錄本〖未刊〗。
《全唐詩》卷九五僅存末六句，今補全重錄。
殘卷原缺題，今從《全唐詩》補。
）。